Christian Mikkel Dobloug

Christian Mikkel Dobloug (født 20. mars 1979 i New York) er en norsk siviløkonom med en mastergrad i strategi og diplomati fra London School of Economics and Political Science.

Familiebakgrunn 
Doblougs far var Louis-Pascal Nègre, en fransk diplomat som var finansminister i Mali i den første regjeringen etter frigjøringen fra Frankrike. Christian Mikkel Doublougs farmor var av tuaregslekt i Mali. 

Moren Cecilie Doubloug arbeidet i norsk utenrikstjeneste og døde i 2001. Mikkel Dobloug var Doblougs tippoldefar.

Dobloug arvet i 2001 gården Nordgard Hågå i Nord-Fron, Gudbrandsdalen.

Midt i smørøyet 1992–1993 
Dobloug var skuespiller i ungdomsprogrammet Midt i Smørøyet på NRK i perioden 1992–1993, der han hadde den faste rollen som «Brutus» i programposten Tematesten, med senere komiker og artist Jon Niklas Rønning som motspiller.

Politisk engasjement 
Dobloug representerte Venstre i Nord-Fron kommunestyre i årene 2007–2015. I 2016 deltok han i planleggingen av et mulig nytt politisk parti, kalt Alliansen, som ble beskrevet som innvandringskritisk. Tilstede på et møte hjemme hos Dobloug var blant andre Hege Storhaug og Christian Tybring-Gjedde. Planen ble skrinlagt og navnet Alliansen overtatt av en gruppe ledet av Hans Jørgen Lysglimt Johansen. Dobloug var ikke involvert i partiet Alliansen senere. Han meldte seg senere inn i Senterpartiet.

UkrainasFrihetshjelp.no 
Dobloug tok sammen med Kristen Tinius Torp initiativet til innsamlingsaksjonen UkrainasFrihetshjelp.no som de etablerte den 26. januar 2022, etter den Russiske invasjonen av Ukraina, hvis formål er å samle inn penger, klær og utstyr til hjemmefronten. Christen Sveaas donerte en million kroner til aksjonen, og kjente næringslivstopper som Jan Petter Sissener støttet aksjonen. 

Første fase av aksjonen ble koordinert sammen med Vladimir Klitsjko, broren til Kyivs borgermester Vitalij Klitsjko. De to første vogntogene med støtte ble mottatt allerede 11.mars i Kyiv. Aksjonen er lagt inn under Den norske Konstantinerorden for å profesjonalisere tiltaket. UkrainasFrihetshjelp.no har siden mars sendt klær og utstyr til å bekle ca 3000 personer til en samlet verdi av over 12 millioner kroner.

Verv 
Han er styremedlem i Polarstjerneordenen siden 1999 og var styremedlem i FREDET 2006-2009 og satt i samme periode i styret til stiftelsen Norsk Kulturarv.  

Han er honorær konsul for Kasakhstan i Innlandet, Trøndelag og Vestlandet.

Han er er styremedlem i styret til Den norske Konstantinerorden, og styreleder i Vinstra Motorsportklubb, NMK Midt-Gudbrandsdal.

Dobloug har vært styreleder i nettavisen Resett og har skutt midler inn som aksjonær. Han trakk seg fra styret i juni 2022, etter uoverensstemmelse med styret om fremgangsmåte for å behandle kritikkverdige økonomiske disposisjoner gjort av daværende redaktør og daglig leder Hege Lurås.

Frimurer 
Dobloug var i 2002 frimurer i Den Norske Frimurerorden.

Priser og utmerkelser 
Dobloug har mottatt priser for sitt arbeid med Peer Gynt-gården og sitt kulturvernarbeid.
 Bygdebyggerpris for 2006 tildelt av Innovasjon Norge og Nord-Fron kommune for arbeid med Per Gynt-Gården. 
 Kåret av avisen Nationens lesere til «Årets bygdeprofil» i 2006.
 Republikken Kazakhstans jubileumsmedalje "30 år med Kasakhstans diplomatisk tjeneste" for sitt bidrag til det kasakhisk-norske samarbeidet.

Referanser

Eksterne lenker 
 Per Gynt-Gården

Norske siviløkonomer
Lokalpolitikere i Nord-Fron
Venstre-politikere i Oppland
Norske kulturvernere
Norske frimurere